CELEX: 52008PC0104
Language: ga
Date: 2008-02-26
Title: Togra le haghaidh rialacháin ó Pharlaimint na hEorpa agus ón gComhairle an [...] lena leasaítear Rialachán (CE) Uimh. 338/97 ón gComhairle maidir le speicis flora agus fauna fiáine a chosaint trí thrádáil iontu a rialú i dtaca leis na cumhachtaí cur chun feidhme arna dtabhairt don Choimisiún - Oiriúnú don nós imeachta rialúcháin lena ngabhann grinnscrúdú

Fógra dlíthiúil tábhachtach

|

52008PC0104

Togra le haghaidh rialacháin ó Pharlaimint na hEorpa agus ón gComhairle an [...] lena leasaítear Rialachán (CE) Uimh. 338/97 ón gComhairle maidir le speicis flora agus fauna fiáine a chosaint trí thrádáil iontu a rialú i dtaca leis na cumhachtaí cur chun feidhme arna dtabhairt don Choimisiún - Oiriúnú don nós imeachta rialúcháin lena ngabhann grinnscrúdú  /* COIM/2008/0104 leagan deireanach - COD 2008/0042 */  

	[pic] | COIMISIÚN NA gCOMHPHOBAL EORPACH |An Bhruiséil 26.2.2008COIM(2008) 104 leagan deireanach2008/0042 (COD)Oiriúnú don nós imeachta rialúcháin lena ngabhann grinnscrúdúTogra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLEan [...]lena leasaítear Rialachán (CE) Uimh. 338/97 ón gComhairle maidir le speicis flora agus fauna fiáine a chosaint trí thrádáil iontu a rialú i dtaca leis na cumhachtaí cur chun feidhme arna dtabhairt don Choimisiún(arna thíolacadh ag an gCoimisiún)MEABHRÁN MÍNIÚCHÁIN1. Comhthéacs an togra1.1 Athchóiriú ar na nósanna imeachta coisteLeasaítear Cinneadh 1999/468/CE ón gComhairle an 28 Meitheamh 1999 lena leagtar síos na rialacha mionsonraithe maidir le feidhmiú na gcumhachtaí cur chun feidhme arna dtabhairt don Choimisiún[1] le Cinneadh 2006/512/CE ón gComhairle an 17 Iúil 2006.[2]Tugtar isteach le hAirteagal 5a de Chinneadh 1999/468/CE, mar atá arna leasú, nós imeachta rialúcháin nua lena ngabhann grinnscrúdú maidir le bearta a bhfuil raon feidhme ginearálta acu agus a ceapadh chun eilimintí neamhriachtanacha d’ionstraim bhunúsach a leasú, ar ionstraim í a glacadh de réir an nós imeachta dá dtagraítear in Airteagal 251 den Chonradh, lena n-áirítear cuid de na heilimintí sin a scriosadh nó tríd an ionstraim a fhorlíonadh trí eilimintí nua neamhriachtanacha a chur léi.1.2. Comhfhogasú tosaíochta agus comhfhogasú ginearáltaI nDearbhú Comhpháirteach[3], ghlac Parlaimint na hEorpa, an Chomhairle agus an Coimisiún liosta d'ionstraimí bunúsacha a raibh sé práinneach iad a oiriúnú don Chinneadh mar atá arna leasú d'fhonn an nós imeachta rialúcháin nua lena ngabhann grinnscrúdú a ionchorprú iontu (comhfhogasú tosaíochta). Chun go mbeidh an nós imeachta rialúcháin lena ngabhann grinnscrúdú infheidhme maidir leis na hionstraimí eile a glacadh trí chomhchinnteoireacht agus a bhí i bhfeidhm cheana nuair a tháinig Cinneadh 2006/512/CE i bhfeidhm, éilítear leis an Dearbhú Comhpháirteach na hionstraimí sin a oiriúnú i gcomhréir leis na nósanna imeachta is infheidhme (comhfhogasú ginearálta).Tá an Coimisiún tiomanta do na hionstraimí sin go léir a scrúdú, chun na tograí reachtacha a thíolacadh, roimh dheireadh na bliana 2007, d'fhonn iad a oiriúnú, más gá, don nós imeachta rialúcháin nua lena ngabhann grinnscrúdú.[4]1.3. An modh a úsáideadhMar a luadh sa Teachtaireacht ón gCoimisiún chuig Parlaimint na hEorpa agus chuig an gComhairle an 23 Samhain 2007[5], rinne an Coimisiún scrúdú cúramach ar na hionstraimí go léir a glacadh trí chomhchinnteoireacht, d'fhonn teacht ar na hionstraimí a thugann de chumhacht don Choimisiún bearta a ghlacadh a bhfuil raon feidhme ginearálta acu agus a bhfuil sé d'aidhm acu eilimintí neamhriachtanacha den ionstraim bhunúsach i dtrácht a leasú. Ar an gcuma sin bhí an Coimisiún in ann níos mó ná 200 ionstraim, a raibh gá oiriúnú a dhéanamh orthu, a aithint.I measc na n-ionstraimí sin tá roinnt áirithe atá i gClár Códaithe an Choimisiúin. Is amhlaidh atá i gcás Rialachán (CE) Uimh. 338/97 ón gComhairle an 9 Nollaig 1996 maidir le speicis flora agus fauna fiáine a chosaint trí thrádáil iontu a rialú. Ba chóir an t-oiriúnú don nós imeachta nua a dhéanamh ag brath ar an méid dul chun cinn atá déanta i bpróiseas an chódaithe, cibé tríd an togra códaithe a athmhúnlú nó, mar a tharlaíonn sa chás i dtrácht, trí leasú reachtach.2. Eilimintí dlíthiúla an tograIs éard is aidhm don oiriúnú an nós imeachta rialúcháin lena ngabhann grinnscrúdú a thabhairt isteach, mar a fhoráiltear le hAirteagal 5a de Chinneadh 1999/468/CE mar atá arna leasú.Ós rud é go nglacfar na bearta ag a bhfuil raon feidhme ginearálta agus a ceapadh chun eilimintí neamhriachtanacha de Rialachán (CE) Uimh. 338/97 a leasú, inter alia trína fhorlíonadh, déanfar na hAirteagail seo a leanas, go háirithe, a oiriúnú don nós imeachta rialúcháin lena ngabhann grinnscrúdú: Airteagal 4(7), Airteagal 5(5), Airteagal 7(1)(c), Airteagal 7(2)(c), Airteagal 7(3), Airteagal 8(4), Airteagal 9(6), Airteagal 11(5), Airteagal 12(4), Airteagal 19(2), Airteagal 19(3), Airteagal 19(4) agus Airteagal 19(5).Ciallaíonn an t-oiriúnú freisin, go háirithe i bhfianaise na gcineál beart atá beartaithe, forálacha a bhaineann le ciorrú ar na teorainneacha ama is infheidhme, de ghnáth, faoi chuimsiú an nós imeachta rialúcháin lena ngabhann grinnscrúdú, i gcomhréir le hAirteagal 5a(5).Go háirithe, ar mhaithe le héifeachtacht, ba chóir na gnáth-theorainneacha ama a bhaineann leis an nós imeachta rialúcháin lena ngabhann grinnscrúdú a chiorrú chun bearta a ghlacadh ag leasú Iarscríbhinní A go D i gcomhréir le hAirteagal 19(3).Is gá tagairt a dhéanamh don nós imeachta rialúcháin dá dtagraítear in Airteagal 18(2) sna forálacha coiste sin nach gá a chomhfhogasú i gcomhréir leis an nós imeachta rialúcháin lena ngabhann grinnscrúdú. Baineann sé sin le hAirteagail 4(6), 5(7)(b), 7(4), 15(4)(a), 15(4)(c), 15(5), 19(1) agus 21(3).Ba chóir Airteagal 18 a leasú chun tagairt d'Airteagal 5a de Chinneadh 1999/468/CE a thabhairt isteach.Toisc gur rialachán an ionstraim bhunúsach, ba chóir an t-oiriúnú a dhéanamh le hionstraim chomhionann.2008/0042 (COD)Oiriúnú don nós imeachta rialúcháin lena ngabhann grinnscrúdú Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 338/97 ón gComhairle maidir le speicis flora agus fauna fiáine a chosaint trí thrádáil iontu a rialú i dtaca leis na cumhachtaí cur chun feidhme arna dtabhairt don ChoimisiúnTÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ag bunú an Chomhphobail Eorpaigh, agus go háirithe Airteagal 175(1) de,Ag féachaint don togra ón gCoimisiún[6],Ag féachaint don tuairim ó Choiste Eacnamaíoch agus Sóisialta na hEorpa[7],Ag féachaint don tuairim ó Choiste na Réigiún[8],Ag gníomhú dóibh i gcomhréir leis an nós imeachta atá leagtha síos in Airteagal 251 den Chonradh[9],De bharr an méid seo a leanas:(1) Foráiltear le Rialachán (CE) Uimh. 338/97[10] go ndéanfar bearta áirithe a ghlacadh i gcomhréir le Cinneadh 1999/468/EC ón gComhairle an 28 Meitheamh 1999 lena leagtar síos na rialacha mionsonraithe maidir le feidhmiú na gcumhachtaí cur chun feidhme arna dtabhairt don Choimisiún[11].(2) Leasaítear Cinneadh 1999/468/CE le Cinneadh 2006/512/CE lena dtugtar isteach nós imeachta rialúcháin lena ngabhann grinnscrúdú maidir le bearta a bhfuil raon feidhme ginearálta acu agus a ceapadh chun eilimintí neamhriachtanacha d’ionstraim bhunúsach a leasú, ar ionstraim í a glacadh i gcomhréir leis an nós imeachta dá dtagraítear in Airteagal 251 den Chonradh, lena n-áirítear trí chuid de na heilimintí sin a scriosadh nó tríd an ionstraim a fhorlíonadh trí eilimintí nua neamhriachtanacha a chur léi.(3) I gcomhréir leis an Dearbhú Comhpháirteach ó Pharlaimint na hEorpa, ón gComhairle agus ón gCoimisiún[12] maidir le Cinneadh 2006/512/CE, chun go mbeidh an nós imeachta nua seo infheidhme maidir le hionstraimí a glacadh i gcomhréir leis an nós imeachta atá leagtha síos in Airteagal 251 den Chonradh agus atá i bhfeidhm cheana, ní foláir na hionstraimí sin a choigeartú i gcomhréir leis na nósanna imeachta is infheidhme.(4) Maidir le Rialachán (CE) Uimh. 338/97, ba chóir, go háirithe, go dtabharfaí de chumhacht don Choimisiún maoluithe a thabhairt ó sheiceálacha a chur i gcrích agus ó dhoiciméid allmhairithe a sholáthar in oifig custaim teorann ag an bpointe iontrála i gcásanna speisialta athlastála, idirthurais aeir nó iompair d'iarnród; nósanna imeachta a leagan síos ar mhaithe le comhairliúchán idir na húdaráis bainistíochta roimh deimhnithe athonnmhairithe a eisiúint agus sna cásanna a bhfuil gá le comhairliúchán; critéir a shonrú lena gcinnfear ar rugadh agus ar tógadh eiseamal i mbraighdeanas, ar iomadaíodh é go saorga agus cibé chun críocha tráchtála nó nach ea agus coinníollacha speisialta chun forálacha Airteagail 4 agus 5 a tharscaoileadh i gcás plandaí a iomadaíodh go saorga; coinníollacha a leagan síos i gcomhair na doiciméid dá dtagraítear in Airteagal 7(2)(b) a chur isteach go cúlghabhálach; forálacha a shonrú lena bhforáilfear nach mbeidh feidhm ag forálacha Airteagail 4 agus 5 maidir le hearraí pearsanta agus le hearraí tí arna dtabhairt isteach sa Chomhphobal nó arna n-onnmhairiú nó arna n-athonnmhairiú as; na maoluithe dá dtagraítear in Airteagal 8(4) a shainiú; srianta ar choinneáil nó ar bhogadh eiseamal nó speiceas beo atá faoi réir ag srianta i gcomhréir le hAirteagal 4(6) a leagan síos; teorainneacha ama a leagan síos i gcomhair ceadúnas agus deimhnithe a eisiúint; critéir a leagan síos chun go ndéanfaidh údarás bainistíochta eiseamail a thagann isteach sa Chomhphobal nó a dhéantar a onnmhairiú nó a athonnmhairiú as a údarú in oifig custaim eile seachas an oifig atá ainmnithe i gcomhréir le hAirteagal 12(1); coinníollacha agus critéir aonfhoirmeacha a leagan síos mar a dtagraítear dóibh in Airteagal 19(1); Iarscríbhinní A go D a leasú; bearta breise a ghlacadh chun rúin ó Chomhdháil na bPáirtithe don Choinbhinsiún, cinntí agus moltaí ó Bhuanchoiste an Choinbhinsiúin agus moltaí ó Rúnaíocht an Choinbhinsiúin a chur chun feidhme. Ós rud é go bhfuil raon feidhme ginearálta ag na bearta sin agus gur ceapadh iad chun eilimintí neamhriachtanacha de Rialachán (CE) Uimh. 338/97 a leasú agus chun é a fhorlíonadh trí eilimintí nua neamhriachtanacha a chur leis, ba chóir iad a ghlacadh i gcomhréir leis an nós imeachta rialúcháin lena ngabhann grinnscrúdú dá bhforáiltear in Airteagal 5a de Chinneadh 1999/468/CE.(5) Ar mhaithe le héifeachtacht, ba cheart na gnáth-theorainneacha ama a bhaineann leis an nós imeachta rialúcháin lena ngabhann grinnscrúdú a chiorrú chun bearta a ghlacadh ag leasú Iarscríbhinní A go D i gcomhréir le hAirteagal 19(3), ionas go gcomhlíonfar an sprioc do theacht i bhfeidhm na leasuithe ar na Foscríbhinní a ghabhann leis an gCoinbhinsiún a glacadh le linn cruinnithe Chomhdhálacha na bPáirtithe don Choinbhinsiún agus go n-áiritheofar forálacha Airteagal 3 a chomhlíonadh.(6) Ba cheart mar sin Rialachán (CE) Uimh. 338/97 a leasú dá réir,TAR ÉIS AN RIALACHÁN SEO A GHLACADH:Airteagal 1Leasaítear Rialachán (CE) Uimh. 338/97 mar seo a leanas:(1) Leasaítear Airteagal 4 mar seo a leanas:(a) cuirtear an méid seo a leanas in ionad na habairte tosaigh i mír 6:"6. I gcomhairle leis na tíortha tionscnaimh lena mbaineann, i gcomhréir leis an nós imeachta dá dtagraítear in Airteagal 18(2) agus ag cur aon tuairim ón nGrúpa Athbhreithnithe Eolaíochta san áireamh, d’fhéadfadh an Coimisiún srianta ginearálta a bhunú, nó srianta a bhaineann le tíortha tionscnaimh áirithe, maidir leis na heiseamail seo a leanas a thabhairt isteach sa Chomhphobal:"(b) cuirtear an méid seo a leanas in ionad mhír 7:"7. Nuair a tharlaíonn cásanna speisialta athlastála, idirthurais aeir nó iompair d'iarnród tar éis eiseamail a thabhairt isteach sa Chomhphobal, tabharfaidh an Coimisiún maoluithe ó sheiceálacha a chur i gcrích agus ó dhoiciméid allmhairithe a sholáthar in oifig custaim teorann ag an bpointe iontrála dá dtagraítear i míreanna 1 go 4 chun go gceadófar seiceálacha agus soláthar den sórt sin a dhéanamh ag oifig custaim eile a bheidh ainmnithe i gcomhréir le hAirteagal 12(1).Glacfar na bearta sin, a ceapadh chun eilimintí neamhriachtanacha den Rialachán seo a leasú trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(3)."(2) Leasaítear Airteagal 5 mar seo a leanas:(a) cuirtear an méid seo a leanas in ionad mhír 5:"5. Nuair a bhaineann iarratas ar dheimhniú athonnmhairithe le heiseamail a tugadh isteach sa Chomhphobal faoi cheadúnas allmhairithe arna eisiúint ag Ballstát eile, caithfidh an t-údarás bainistíochta dul i gcomhairle ar dtús leis an údarás bainistíochta a d’eisigh an ceadúnas. Is é an Coimisiún a dhéanfaidh na nósanna imeachta comhairliúcháin agus na cásanna ina mbíonn comhairliúchán riachtanach a bhunú. Glacfar na bearta sin, a ceapadh chun eilimintí neamhriachtanacha den Rialachán seo a leasú trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(3)."(b) cuirtear an méid seo a leanas in ionad mhír 7(b):"(b) Aon uair a thabharfar faisnéis d'údarás bainistíochta maidir leis na bearta dá dtagraítear in (a), tabharfaidh sé fógra don Choimisiún agus seolfaidh sé tuairimí chuig an gCoimisiún a mholfaidh, más cuí sin, srianta ar onnmhairí na speiceas lena mbaineann i gcomhréir leis an nós imeachta dá dtagraítear in Airteagal 18(2)."(3) Leasaítear Airteagal 7 mar seo a leanas:(a) cuirtear an méid seo a leanas in ionad mhír 1(c):"(c) Sonróidh an Coimisiún na critéir chun a chinneadh cibé acu a rugadh agus a tógadh eiseamal i mbraighdeanas nó a iomadaíodh go saorga é agus cibé acu chun críocha tráchtála nó chun críocha eile, mar aon leis na coinníollacha speisialta dá dtagraítear in (b). Glacfar na bearta sin, a ceapadh chun eilimintí neamhriachtanacha den Rialachán seo a leasú trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(3)."(b) cuirtear an méid seo a leanas in ionad mhír 2(c):"(c) Sa chás nach n-eisítear an doiciméad dá dtagraítear in (b) roimh onnmhairiú nó athonnmhairiú, ní mór an t-eiseamal a urghabháil agus féadfar, más infheidhme, é a choigistiú mura dtabharfar an doiciméad go cúlghabhálach i gcomhlíonadh na gcoinníollacha a shonróidh an Coimisiún. Glacfar na bearta sin, a ceapadh chun eilimintí neamhriachtanacha den Rialachán seo a leasú trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(3)."(c) cuirtear an méid seo a leanas in ionad mhír 3:"3. Earraí pearsanta agus earraí tíMar mhaolú ar Airteagail 4 agus 5, ní bheidh feidhm ag na forálacha iontu maidir le heiseamail mharbha, codanna agus díorthaigh de speicis atá liostaithe in Iarscríbhinní A go D ar earraí pearsanta nó earraí tí iad atá á dtabhairt isteach sa Chomhphobal, nó á n-onnmhairiú nó á n-athonnmhairiú ón gComhphobal, i gcomhlíonadh forálacha a shonróidh an Coimisiún. Glacfar na bearta sin, a ceapadh chun eilimintí neamhriachtanacha den Rialachán seo a leasú trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(3)."(d) cuirtear an méid seo a leanas in ionad mhír 4:"4. Institiúidí eolaíochtaNí bheidh na doiciméid dá dtagraítear in Airteagail 4, 5, 8 agus 9 ag teastáil i gcás iasachtaí, síntiús nó malartuithe neamhthráchtála idir eolaithe agus institiúidí eolaíochta atá cláraithe ag údaráis bainistíochta na Stát ina bhfuil siad lonnaithe, d’eiseamail luslainne agus d’eiseamail leasaithe, triomaithe nó leabaithe eile músaeim, agus d’ábhar beo planda, ar a bhfuil lipéad, ar socraíodh an múnla dó i gcomhréir leis an nós imeachta dá dtagraítear in Airteagal 18(2) nó ar a bhfuil lipéad gaolmhar a bheidh eisithe nó ceadaithe ag údarás bainistíochta de chuid tríú tír."(4) Cuirtear an méid seo a leanas in ionad Airteagal 8(4):"4. Maidir le maoluithe ginearálta ar na toirmisc dá dtagraítear i mír 1 atá bunaithe ar na coinníollacha dá dtagraítear i mír 3, mar aon le maoluithe ginearálta maidir le speicis atá liostaithe in Iarscríbhinn A de réir phointe (ii) d'Airteagal 3(1)(b), féadfaidh an Coimisiún iad a shonrú. Glacfar na bearta sin, a ceapadh chun eilimintí neamhriachtanacha den Rialachán seo a leasú trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(3). Caithfidh aon mhaoluithe den sórt sin a bheith i gcomhréir le ceanglais reachtaíochta Comhphobail eile maidir le caomhnú flora agus fauna."(5) Cuirtear an méid seo a leanas in ionad Airteagal 9(6):"6. Féadfaidh an Coimisiún srianta a chur ar choinneáil nó ar bhogadh eiseamal beo de speiceas den sórt sin ar ina leith a bunaíodh srianta ar iad a thabhairt isteach sa Chomhphobal i gcomhréir le hAirteagal 4(6). Glacfar na bearta sin, a ceapadh chun eilimintí neamhriachtanacha den Rialachán seo a leasú trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(3)."(6) Cuirtear an méid seo a leanas in ionad Airteagal 11(5):"5. Socróidh an Coimisiún teorainneacha ama maidir le ceadúnais agus deimhnithe a eisiúint. Glacfar na bearta sin, a ceapadh chun eilimintí neamhriachtanacha den Rialachán seo a leasú trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(3)."(7) Cuirtear an méid seo a leanas in ionad Airteagal 12(4):"4. I gcásanna eisceachtúla agus i gcomhréir le critéir atá sonraithe ag an gCoimisiún, d’fhéadfadh údarás bainistíochta tabhairt isteach sa Chomhphobal nó onnmhairiú nó athonnmhairiú ón gComhphobal a údarú ag oifig custaim seachas ag ceann a sonraíodh i gcomhréir le mír 1. Glacfar na bearta sin, a ceapadh chun eilimintí neamhriachtanacha den Rialachán seo a leasú trína fhorlíonadh, agus a bhaineann leis an sainmhíniú ar chritéir i gcomhair údaruithe den sórt sin, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(3)."(8) Leasaítear Airteagal 15 mar seo a leanas:(a) leasaítear mír 4 mar seo a leanas:(i) cuirtear an méid seo a leanas in ionad na habairte deireanaí i bpointe (a):"Sonróidh an Coimisiún an fhaisnéis atá le cur in iúl agus an fhormáid dá cur i láthair i gcomhréir leis an nós imeachta dá dtagraítear in Airteagal 18(2)."(ii) cuirtear an méid seo a leanas in ionad na habairte deireanaí i bpointe (c):"Sonróidh an Coimisiún an fhaisnéis atá le cur in iúl agus an fhormáid dá cur i láthair i gcomhréir leis an nós imeachta dá dtagraítear in Airteagal 18(2)."(b) cuirtear an méid seo a leanas in ionad mhír 5:"5. D'fhonn leasuithe ar na hIarscríbhinní a ullmhú, cuirfidh údaráis inniúla na mBallstát gach faisnéis ábhartha ar aghaidh chuig an gCoimisiún. Sonróidh an Coimisiún an fhaisnéis atá ag teastáil, i gcomhréir leis an nós imeachta dá dtagraítear in Airteagal 18(2)."(9) Leasaítear Airteagal 18 mar seo a leanas:(a) Cuirtear an méid seo a leanas in ionad mhír 3:"3. Sa chás go dtagraítear don mhír seo, beidh feidhm ag Airteagal 5a(1) go (4) agus ag Airteagal 7 de Chinneadh 1999/468/CE, ag féachaint d'fhorálacha Airteagal 8 de."(b) Cuirtear mír 4 isteach:"4. Sa chás go dtagraítear don mhír seo, beidh feidhm ag Airteagal 5a(1) go (4) agus (5)(b), agus ag Airteagal 7 de Chinneadh 1999/468/CE, ag féachaint d'fhorálacha Airteagal 8 de.Is mí amháin, mí amháin agus dhá mhí faoi seach a bheidh sna teorainneacha ama a leagtar síos in Airteagal 5a(3)(c), (4)(b) agus (4)(e) de Chinneadh 1999/468/CE."(10) Cuirtear an méid seo a leanas in ionad Airteagal 19:" Airteagal 191. I gcomhréir leis an nós imeachta dá dtagraítear in Airteagal 18(2), glacfaidh an Coimisiún na bearta dá dtagraítear in Airteagal 4(6), Airteagal 5(7)(b), Airteagal 7(4), Airteagal 15(4)(a) agus (c), Airteagal 15(5) agus Airteagal 21(3).Cinnfidh an Coimisiún leagan amach na ndoiciméad dá dtagraítear in Airteagail 4 agus 5, Airteagal 7(4) agus Airteagal 10 i gcomhréir leis an nós imeachta dá dtagraítear in Airteagal 18(2).2. Glacfaidh an Coimisiún na bearta dá dtagraítear in Airteagal 4(7), Airteagal 5(5), Airteagal 7(1)(c), (2)(c) agus (3), Airteagal 8(4), Airteagal 9(6) agus Airteagal 11(5). Glacfar na bearta sin, a ceapadh chun eilimintí neamhriachtanacha den Rialachán seo a leasú trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(3).3. Socróidh an Coimisiún coinníollacha agus critéir chomhsheasmhacha maidir leis na nithe seo a leanas:(i) eisiúint, bailíocht agus úsáid na ndoiciméad dá dtagraítear in Airteagail 4 agus 5, Airteagal 7(4) agus Airteagal 10;(ii) deimhnithe sláinte plandaí dá dtagraítear in Airteagal 7(1)(b)(i) a úsáid;(iii) nósanna imeachta a bhunú, nuair is gá, maidir le heiseamail a mharcáil chun aithint a éascú agus forfheidhmiú na bhforálacha a chinntiú;Glacfar na bearta sin, a ceapadh chun eilimintí neamhriachtanacha den Rialachán seo a leasú trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(3).4. Glacfaidh an Coimisiún bearta breise, nuair is gá, chun rúin ó Chomhdháil na bPáirtithe don Choinbhinsiún, cinntí nó moltaí ó Bhuanchoiste an Choinbhinsiúin agus moltaí ó Rúnaíocht an Choinbhinsiúin a chur i bhfeidhm. Glacfar na bearta sin, a ceapadh chun eilimintí neamhriachtanacha den Rialachán seo a leasú trína fhorlíonadh, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(3).5. Leasóidh an Coimisiún Iarscríbhinní A go D ach amháin i gcás leasuithe ar Iarscríbhinn A nach dtagann ó chinntí de chuid Chomhdháil na bPáirtithe don Choinbhinsiún. Glacfar na bearta sin, a ceapadh chun eilimintí neamhriachtanacha den Rialachán seo a leasú, i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 18(4)."(11) Cuirtear an méid seo a leanas in ionad na habairte tosaigh d'Airteagal 21(3):"3. Dhá mhí roimh an Rialachán seo a chur chun feidhme, déanfaidh an Coimisiún i gcomhréir leis an nós imeachta atá leagtha síos in Airteagal 18(2) agus i gcomhairle leis an nGrúpa Athbhreithnithe Eolaíochta:"Airteagal 2Tiocfaidh an Rialachán seo i bhfeidhm an …Beidh an Rialachán seo ina cheangal go huile agus go hiomlán agus infheidhme go díreach i ngach Ballstát.Arna dhéanamh sa Bhruiséil, an […]Thar ceann Pharlaimint na hEorpa Thar ceann na ComhairleAn tUachtarán An tUachtarán[…] […] [1] IO L 184, 17.7.1999, lch. 23.[2] IO L 200, 22.7.2006, lch. 11.[3] IO C 255, 21.10.2006, lch. 1.[4] PE 376.314v01-00 – A6-0236/2006 (Dearbhú ón gCoimisiún atá curtha i gceangal leis an tuarascáil ón bParlaimint)[5] COIM(2007) 740 críochnaitheach[6] IO C […], […], lch.[…].[7] IO C […], […], lch.[…].[8] IO C […], […], lch.[…].[9] IO C […], […], lch.[…].[10] IO L 61, 3.3.1997, lch. 1. Rialachán arna leasú go deireanach le Rialachán (CE) Uimh. 1882/2003 (IO L 284, 31.10.2003, lch. 1).[11] IO L 184, 17.7.1999, lch. 23. Cinneadh arna leasú le Cinneadh 2006/512/CE (IO L 200, 22.7.2006, lch. 11).[12] IO C 255, 21.10.2006, lch. 1.